text: Fulton lagde til
  04 maj 2010 kl. 14.56
  Skibet Fulton lagde i dag til i Kolding Havn. Mandskabet ombord bestod af 22 blinde og stærkt svagtseende og deres hjælpere.
  Normalt bliver blinde passagerer måske smidt over bord, men ikke i dag. Skonnerten Fulton lagde til ved Kolding Havn, og ombord arbejdede 22 blinde og svagtseende på mellem 15 og 24 år. I fem dage sejler de rundt i Danmark og går til hånde på skibet.
  Togtet med de blinde passagerer skulle bevæge sig fra Nyborg til Ebeltoft, og Kolding var blot et stop på vejen. Turen med skibet er arrangeret af Lions Club, og er en del af projektet "Sight First 2", der bekæmper blindhed i verden.
  